KISKŐRÖS VÁROS CIGÁNY NEMZETISÉGI

ÖNKORMÁNYZATA
________________________________________________
Szám: 13-8/2013.

JEGYZŐKÖNYV

Készült: 
Kiskőrös Város Cigány Nemzetiségi Önkormányzata 2013. október 22-én 14,30 órai kezdettel, a nemzetiségek jogairól szóló 2011. évi CLXXIX. tv. 97. §-a, és Kiskőrös Város 
Cigány Nemzetiségi Önkormányzata Szervezeti és Működési Szabályzatáról szóló 
34/2006. sz. Cigány Nemzetiségi Önkormányzati határozat III. fejezet 47. pontja alapján 
megtartott közmeghallgatásról
Az ülés helye: 

Városháza emeleti tárgyalóterme
Jelen vannak:

id. Kunhegyesi Ferenc

a testület elnöke




ifj. Kunhegyesi Ferenc

képviselő



Kunhegyesi Nikolett 

képviselő
Patai Róbert


képviselő



Lucza Alexandra

jegyzőkönyvvezető

id. Kunhegyesi Ferenc elnök köszöntötte a közmeghallgatáson megjelenteket, megállapította a határozat-képességet és megnyitotta az ülést. A testület elnöke jegyzőkönyv hitelesítőnek ifj. Kunhegyesi Ferencet jelölte ki.

(A közmeghallgatáson 5 érdeklődő állampolgár vett részt.)

id. Kunhegyesi Ferenc elnök a közmeghallgatást bevezetőjével kezdte meg, melyben ismertette, hogy hosszú évek óta tarthatatlan a cigányok helyzete, de napjainkban olyan problémák jelentek meg, melyekre eddig még nem volt példa, a törvényi szabályozás megakadályoz minden olyan tevékenységet, mely korábban pénzszerzési lehetőség volt számukra. Korábban nem jelentett gondot, hogy szakmát tanuljanak, majd az iskola elvégzése után lehetőségük volt elhelyezkedni, nem volt szükség segélyek igénybevételére. Örömét fejezte ki az Önkormányzat által indított közmunkaprogram iránt, mert ha kevés jövedelmet is biztosít a munkavállaló és családja számára, mégis bevételi forrás. Ezenkívül közösségi összefogásra szólítja fel a cigányságot a problémák és a kialakult helyzet orvoslására, valamint ösztönözni próbálja a cigány nemzetiségű szülőket, hogy a gyerekeket iskoláztatni kell, így lehetőségük nyílik a megszerzett végzettséggel elhelyezkedni. Ezután felkérte a jelenlévőket, hogy tegyék fel kérdéseiket, mondják el véleményüket a témáról, a cigányság jövőjéről.
Egy érdeklődő Raffai Mátyás kért szót, ő is sérelmezte, hogy az új törvényi rendelkezések következtében a megélhetés szempontjából lehetetlen helyzetet alakítottak ki a cigány származásúak körében és elvették azt a kevés bevételi forrást is, ami eddig volt. Őrül, hogy lehetőség van a közmunkaprogramban való részvételre, de nem tartja elegendőnek ezt és szeretné, ha más munkalehetőséget is teremtenének a rászorulóknak, mert ez nem elegendő ahhoz, hogy egy családot eltartson. 
id. Kunhegyesi Ferenc elnök egyetértését fejezte ki, miszerint nagy segítséget jelentene a megélhetés szempontjából, ha a cigány származásúak a közmunkaprogram keretein kívül valamilyen értékteremtő munkát végezhetnének. Elmondta, hogy az idei évben a „Kiskőrösi Szüret és Szlovák Nemzetiségi Napok” programsorozat keretében vendéglátással egybekötött cigány nemzetiségi kulturális találkozót szervezett, a rendezvény célja a cigány gasztronómia bemutatása mellett a cigányság elfogadtatása és a pozitív tulajdonságaik kihangsúlyozása volt.
A továbbiakban Sztojka László vitte tovább a gondolatmenetet. Ő is egyetért a foglalkoztatás hiányosságaival és szeretné a helyi vállalkozókat arra ösztönözni, hogy ne a külföldi vendégmunkásokat foglalkoztassák, akik elvették a megélhetésüket, hanem a bizalmuk elnyerésével a cigány származásúaknak adjanak lehetőséget arra, hogy bebizonyíthassák, hogy ők is képesek a mezőgazdasági munka elvégzésére. 
id. Kunhegyesi Ferenc támogatja ezt és úgy gondolja, hogy egy összefogással be tudnák bizonyítani azt, hogy a cigányság is hajlandó a munkára és ez megoldaná a megélhetési problémájukat.

Ezt követően felhívta a figyelmet arra, hogy a jövő évben lejár a mandátuma és szeretné, ha saját érdekeik képviseletére tapasztalt, képzett embert választanának maguk közül.
További hozzászólás nem hangzott el, az elnök az ülést 15,30 órakor bezárta.
Kmf.

